( '98 ) 



lor nature. Il ne ont blés for qe ris , et ont sosimain de coi il font 

 Je olio. Il vivent de lat e de cars e de ris, et en cestc ysle ont vin 

 de celz arbres qe je voz ai dit desoure. Il ont berzi en grant 

 habondance do meillor dou monde. Or voz laieron de ceste 

 couse ( et voz dîron de la plus précieuse chose ) qe soient au 

 monde , car je voz di qe en ceste isle naiscnt les nobles et 

 * Rubis. buen robin * , ne en nula autre part dou monde non nalsent ; 

 et encore hi naisent les zafinz et les topas et les amatist et en- 

 core maintes autres bones pieres. Et si voz di qe le roi de cesl 

 proveiice a le plus biaus rubin qe soit en tout le monde, ne que 

 unques fust veu,ne qe se doitveoir , e vos deviserai cornant il est 

 fait. Or sachiés qu'il est lonc entor un paum , e gros bien tant 

 corne le bras de Tome. Il est les plus esplendent cousse dou monde 

 à veoir. Il ne a terre nulle ; il est vei-moille corne feu ; il est de si 

 grant vaillance qe à poine se poroit accater por monoie. E si voz 

 di por vérité qe le grant Kaan mande sez mesajes à cesti roi , e 

 le mande qe il voloit acater cestui robin , et qc se il le li voust do- 

 uer , qu'il en li faroit donner le vailance d'une cité. Cestui roi dist 

 qe il ne le donoroit por rien dou monde , por ce qe il dist que fu 

 de sez ancestre ; et por ceste achaison ne le pot avoir por couse 

 dou monde. Les homes ne sunt pas d'armes , mes sunt cheitif et 

 vil ; mes se il avint qe il lor beizogne homes d'armes , si ont d'au- 

 tre contrée et propremant saracins. Il ni a autre couse qe à men- 

 tovoir face , e por ce noz en partiron et aleron avant e vos con- 

 teron de Maabar. 



CHAPITRE CLXXIV. 



Ci devise de la gran provence de Mabar. 



Quant l'en se part de l'isle de Silan et ala ver ponent entor 

 soixante miles , adonc treuve la grant provence de Maabar que 

 est apellé l'Inde greingnor , e ce est la meillor Indic qe soit , et 

 est de la tere ferme. Et sachiés qe en ceste provence a cinq rois 



